 

**ЕВРОПЕЙСКИ СЪЮЗ**

**УТВЪРДИЛ:**

**……………………..**

**ЗАМЕСТНИК МИНИСТЪР-ПРЕДСЕДАТЕЛ**

**МИНИМАЛНИ ИЗИСКВАНИЯ КЪМ РЕДА ЗА ОЦЕНКА**

**НА ПРОЕКТНИ ПРЕДЛОЖЕНИЯ КЪМ СТРАТЕГИЯТА ЗА ВОМР[[1]](#footnote-1)**

|  |  |  |  |
| --- | --- | --- | --- |
| **ДЕЙНОСТ** | **ОТГОВОРНИК** | **НАЧИН НА ИЗПЪЛНЕНИЕ НА ДЕЙНОСТТА** | **СРОК** |
|  |
| Сформиране на комисия за подбор на проектни предложения (КППП) | Председател на Управителния съвет на МИГ/МИРГ | Комисията за подбор на проектни предложения се назначава със заповед на Председателя на Управителния съвет (УС) на МИГ/МИРГ.В заповедта се определят и правата на достъп до ИСУН 2020 за всеки член на комисията. Заповедта се изпраща до ЦКЗ заедно със заявки за създаване на профили в ИСУН 2020 на членовете на оценителната комисия и до УО за създаване на оценителната комисия.  | До три дни след крайния срок за подаването на проектните предложенияЕдин ден след издаване на заповедта  |
| Структурен състав на КППП и изисквания към лицата, участващи в нея | МИГ/МИРГ | Комисията за подбор на проектни предложения е съставена от: председател без право на глас, секретар без право на глас, нечетен брой членове с право на глас – не по-малко от трима и резервни членове - не по-малко от трима.Членовете на комисията могат да бъдат служители на МИГ/МИРГ, членовете на общото събрание на МИГ/МИРГ и външни експерти - оценители. Председателят и секретарят на комисията не могат да бъдат външни експерти. Делът на представителите на публичния сектор в комисията не може да превишава 50 на сто от имащите право на глас членове. Външните експерти - оценители се избират при спазване на разпоредбите на чл. 13 от ПМС № 162 от 2016 г. В работата на комисията могат да участват и наблюдатели по предложение на съответния УО и помощник оценители, които не са членове на КППП.Помощник оценителите са служители на МИГ/МИРГ, или външни експерти – оценители, които подпомагат дейността по оценка и чиято дейност се ограничава до етапите на оценка, определени в заповедта за назначаване на КППП. Председателят, секретарят и членовете на комисията, както и наблюдателите и помощник – оценители трябва да притежават необходимата квалификация и професионална компетентност за изпълнение на задачите, възложени им със заповедта за назначаване. Те са длъжни да изпълняват задълженията си добросъвестно, обективно и безпристрастно, както и да пазят в тайна обстоятелствата, които са узнали във връзка със своята работа в комисията. Те не могат:1. да са в конфликт на интереси по смисъла на чл. 57, параграф 2 от Регламент (ЕС, ЕВРАТОМ) № 966/2012 на Европейския парламент и на Съвета от 25 октомври 2015 г. относно финансовите правила, приложими за общия бюджет на Съюза и за отмяна на Регламент (ЕО, ЕВРАТОМ) № 1605/2002 на Съвета (ОВ, L 298/1 от 26 октомври 2012 г.) с някой от кандидатите или партньорите в процедурата за предоставяне на безвъзмездна помощ;2. да имат интерес по смисъла на Закона за предотвратяване и установяване на конфликт на интереси от предоставянето на безвъзмездна финансова помощ по конкретната процедура; 3. да са свързани лица по смисъла на § 1, т. 1 от допълнителните разпоредби на Закона за предотвратяване и установяване на конфликт на интереси с кандидат или партньор в процедурата;4. да са лица, които се намират помежду си в йерархична зависимост.В хода на оценителния процес по аналогия се спазват и ал. 4-9 на чл.16 от ПМС № 162 от 2016 г. |  |
| Подбор на проектни предложения | Комисия за подбор на проектни предложения | Комисията извършва оценка на всички проектни предложения, подадени в определения срок. Проектните предложения, подадени от МИГ/МИРГ се разглеждат от съответния УО/ДФЗ.  | до 30 работни дни от крайния срок на приема |
| Оценка на:* административното съответствие и допустимостта
* техническа и финансова оценка
 | Комисия за подбор на проектни предложения | Получените проектни предложения се проверяват за административно съответствие и допустимост. На техническа и финансова оценка подлежат само преминалите административно съответствие и допустимост. Оценката на проектните предложения се извършва по критерии и методика, определени в Насоките за кандидатстване. В насоките за кандидатстване се определя минимално допустимата оценка за качество на проектните предложения. Оценката се извършва в ИСУН 2020.Оценката на административното съответствие и допустимостта се извършва от най-малко от двама членове на комисията, като членовете, представляващи публичния сектор[[2]](#footnote-2) не трябва да са повече от 50%. Те могат да бъдат подпомагани от помощник-оценители.Когато при оценката се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.Техническата и финансова оценка на всяко проектно предложение се извършва най-малко от двама членове на комисията, като членовете, представляващи публичния сектор не трябва да са повече от 50%. Те могат да бъдат подпомагани от помощник-оценители. Окончателната оценка е средноаритметично от оценките на двамата оценители. При разлика между двете оценки от повече от 20 на сто от максималната възможна оценка председателят на комисията възлага оценяването на трето лице – член на комисията с право на глас. Окончателната оценка е средноаритметично от оценката на третото лице и по-близката до неговата от първите две оценки. Окончателната оценка се оформя от оценката на третия оценител само в случаите, когато тя е средноаритметично от оценките на другите двама. Когато проектното предложение е оценено от двама членове на комисията и едната оценка е по-ниска от минимално допустимата оценка за качество по процедурата, а другата оценка – по-голяма или равна на нея, председателят на комисията възлага оценяването на трето лице – член на комисията с право на глас. Окончателната оценка е средноаритметично от оценката на третото лице и сходната с неговата по отношение на праговете от първите две оценки. При оценката на проектните предложения комисията може да изисква допълнителна пояснителна информация от кандидата, като срокът за представянето й не може да бъде по-кратък от една седмица. Тази възможност не може да води до подобряване на качеството на проектното предложение до нарушаване на принципите по чл. 29, ал. 1, т. 1 и 2 от ЗУСЕСИФ. | В рамките на срока за подбор на проектни предложениясрок не по-кратък от една седмица за представяне на липсващи документи и отстраняване на нередовностисрок не по-кратък от една седмица за представяне на пояснителна информация  |
| Оценителен доклад | Комисия за подбор на проектни предложения | Оценителният доклад и възраженията по него са уредени в чл. 44, ал. 3-6.и чл. 45 на ПМС № 161 от 2016 г. Оценителният доклад се генерира в ИСУН 2020.Оценителният доклад се подписва от председателя, секретаря и от всички членове на комисията. Оценителният доклад се одобрява от УС на МИГ/МИРГ.МИГ/МИРГ прикачва в ИСУН 2020 всички документи, свързани с процеса на оценка (вкл. и доклада) и уведомява УО и ДФЗ за това:1. копие на заповедта за назначаване на комисията и на заповедите за изменението й, ако има такива; декларации за липса на конфликт на интереси и поверителност, подписани от председателя, секретаря/секретарите, всички членове на Комисията с право на глас, помощник-оценителите и наблюдателите;
2. разясненията, които са предоставяни на кандидатите преди представянето на проектните предложения;
3. кореспонденцията, водена с кандидатите по време на оценителния процес[[3]](#footnote-3);
4. кореспонденция с компетентните органи/институции (ако има такава);
5. протоколи от отделните етапи на оценката, подписани от участвалите в съответния етап на оценка лица;
6. други документи, ако е приложимо.

Към оценителния доклад се прилагат:1. списък на предложените за финансиране проектни предложения, подредени по реда на тяхното класиране и размера на безвъзмездната финансова помощ, която да бъде предоставена за всеки от тях;2. списък с резервните проектни предложения, които успешно са преминали оценяването, но за които не достига финансиране, подредени по реда на тяхното класиране;3. списък на предложените за отхвърляне проектни предложения и основанието за отхвърлянето им;4. списък на оттеглените по време на оценката проектни предложения.МИГ/МИРГ уведомяват кандидатите, чиито проектни предложения не са одобрени или са частично одобрени (където е приложимо). | В срок до 5 работни дни от приключване работата на комисията.В срок до 5 работни дни от одобряване на оценителния доклад от Управителния съвет на МИГ/МИРГ.В срок до 5 работни дни от одобряване на оценителния доклад от УС на МИГ/МИРГ. |

**Съкращения:**

ВОМР - Водено от общностите местно развитие

ДФЗ - Държавен фонд „Земеделие“

ИСУН 2020 - Информационна система за управление и наблюдение на средствата от Европейския съюз в периода 2014-2020 г.

КППП - Комисия за подбор на проектни предложения (Комисия за избор на проекти/Оценителна комисия)

МИГ/МИРГ - Местна инициативна група/ Местна инициативна рибарска група

УО - Управляващ орган

УС - Управителен съвет

1. Минималните изисквания са разработени на основание чл. 41, ал. 2 от ПМС 161 от 4 юли 2016 за определяне на правила за координация между управляващите органи на програмите и местните инициативни групи, съответно местните инициативни рибарски групи, във връзка с изпълнението на Подхода „Водено от общностите местно развитие“ за периода 2014 - 2020 г. [↑](#footnote-ref-1)
2. Представител на публичния сектор е лице по смисъла на § 1 т. 21 от Допълнителните разпоредби на Наредба 22 от 14.12.2015г. [↑](#footnote-ref-2)
3. Ако се кандидатства електронно, кореспонденцията се провежда в ИСУН и е налична там. Ако се е кандидатствало на хартия, следва да е прикачена в системата. [↑](#footnote-ref-3)